Diari Oficial de la Generalitat Valenciana


Sumari del DOGV 5605, del 24-09-2007 (2007/10726)

Informació pública del Projecte d'Urbanització del Sector de Planejament del Pla General de Teulada UE UZE-1.
-------------------------------------------------------------------------------------------------------------

### Dades del document

Número de DOGV
:   5605

Data del DOGV
:   24-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10420


Data del document
:   13-08-2007

Organisme emissor
:   Ajuntament de Teulada

Tipus de document
:   Informació Pública

Descriptors 

:   * Teulada
    * pla d'urbanisme
    * administració local

Informació pública del Projecte d'Urbanització del Sector de Planejament del Pla General de Teulada UE UZE-1. [2007/10329]  
Pel present edicte es fa saber que la Junta de Govern Local, en la sessió celebrada en data 24 de juliol de 2007, va adoptar l'acord següent:  
«Primer  
Óscar Prieto Álvarez, en nom i representació de l'entitat mercantil Actura, SL, entitat que té adjudicada la condició d'agent urbanitzador de la UE UZE-1 Castellons del Pla General Municipal de Teulada, ha presentat per mitjà d'instància núm. registre d'entrada 474, de data 15 de gener de 2007, 2 de març de 2007 (r.g.e. núm. 2.333) i 14 de juny de 2007 (r.g.e. núm. 6.221) el Projecte d'Urbanització del Sector de Planejament del Pla General Municipal de Teulada UE UZE-1.  
Segon  
S'ha emés un informe del citat projecte per l'enginyer tècnic municipal, als efectes del seu sotmetiment a informació pública.  
Atés:  
1. la disposició transitòria tercera del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial, en avant ROGTU, la qual establix:  
Procediments de programació iniciats abans de l'entrada en vigor de la Llei Urbanística Valenciana, que hagen sigut objecte d'aprovació definitiva.  
Els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que disposa la Llei Reguladora de l'Activitat Urbanística, per la qual es regiran les actuacions següents:  
a) La tramitació i aprovació del projecte d'urbanització, quan s'haguera presentat avantprojecte d'urbanització junt amb l'alternativa tècnica.  
b) La prestació de garanties.  
c) La firma del conveni de programació.  
d) L'execució de les obres d'urbanització.  
e) El contingut, tramitació i aprovació del projecte de reparcel·lació, si eixe projecte haguera format part de l'alternativa tècnica aprovada i haguera sigut objecte d'aprovació junt amb ella. En un altre cas, el seu contingut, tramitació i aprovació es regirà per la Llei Urbanística Valenciana, igual que els eventuals expedients de retaxació.   
Per tant, de conformitat amb la transcrita disposició transitòria, cal atenir-se a la tramitació establida en la Llei Reguladora de l'Activitat Urbanística, en avant LRAU, per a l'aprovació dels projectes d'urbanització.  
2. Que l'article 53 de la LRAU disposa que el projecte d'urbanització per a actuacions integrades se sotmetrà al procediment d'aprovació pròpia dels programes, excepte quant a la competència entre iniciatives, i és innecessària la informació pública separada quan es tramita junt amb els programes o plans.  
No havent-se tramitat junt amb l'aprovació de l'alternativa tècnica de programació de l'esmentat sector, cal atenir-se a l'article 46 de la LRAU i, en conseqüència, ha de sotmetre's a informació pública per mitjà d'edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Comunitat Valenciana; s'avisa de la possibilitat de formular al·legacions, i si bé no és preceptiva la notificació formal i individual als propietaris afectats, abans de la publicació de l'edicte caldrà remetre avís amb el seu contingut al domicili fiscal dels que consten en el Cadastre com a titulars de drets afectats per l'actuació proposada.  
3. Que la competència als efectes de sotmetre el projecte d'urbanització a informació pública, és de l'Alcaldia Presidència, en virtut de l'article 21.1 de la Llei de Bases de Règim Local, de conformitat amb les modificacions operades per la Llei 11/1999 i la Llei 57/20649, de 16 de desembre, si bé, en el nostre cas, per la delegació conferida a la Junta de Govern, per Resolució de l'Alcaldia núm. 1.026 de 2007, publicada en el BOP núm. 137, de data 11 de juliol de 2007, esta queda conferida en la Junta de Govern Local.  
Per quant antecedix, és procedent que la Junta de Govern Local adopte el següent acord:  
Primer  
Sotmetre a informació pública, per mitjà d'edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Comunitat Valenciana, per termini de 20 dies hàbils, comptats des de la publicació en el DOCV, el Projecte d'Urbanització del Sector de Planejament del Pla General de Teulada UE UZE-1, formulada per l'entitat mercantil Actura, SL.  
Segon  
Remetre avís amb anterioritat a la publicació de l'edicte, amb el seu contingut, al domicili fiscal dels que consten en el Cadastre com a titulars de drets afectes pel referit projecte d'urbanització, perquè en el dit termini de sotmetiment a informació pública puguen deduir totes les al·legacions, reclamacions o suggeriments que estimen oportuns.»  
Cosa que es fa pública perquè en prengueu coneixement i als efectes del contingut de l'acord transcrit.  
Teulada, 13 d'agost de 2007.- L'alcaldessa en funcions (Resolució núm. 1.329 de 24.07.2007): Isabel Buigues Cano.